
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 170 

31 Ιουλίου 2007 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

131. Όροι και προϋποθέσεις πλήρωσης θέσεων εκπαι¬ 
δευτικού προσωπικού της Δευτεροβάθμιας Εκ¬ 
κλησιαστικής Εκπαίδευσης. 1 

132 Κάλυψη κενών θέσεων Αξιωματικών Ειδικών Κα¬ 
θηκόντων του Κλάδου Πληροφορικής του Πυρο¬ 
σβεστικού Σώματος και άλλες διατάξεις. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 131 
Όροι και προϋποθέσεις πλήρωσης θέσεων εκπαιδευτικού 
προσωπικού της Δευτεροβάθμιας Εκκλησιαστικής 
Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 23 παρ. 6 του ν. 3432/2006 (Φ.Ε.Κ. 14 Α') «Δομή 
και λειτουργία της Εκκλησιαστικής Εκπαίδευσης». 

2. Την υπ’ αριθμ. 17/2006 πράξη του Εποπτικού Συμβου¬ 
λίου Δευτεροβάθμιας Εκκλησιαστικής Εκπαίδευσης. 

3. Την υπ’ αριθμ. 37876/ΣΤ5/26.4.2004 κοινή απόφαση 
του Πρωθυπουργού και της Υπουργού Εθνικής Παιδείας 
και Θρησκευμάτων «Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Φ.Ε.Κ. Β' 608). 

4. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού 

5. Τα υπ’ αριθμ. 241/2006 και 134/2007 πρακτικά επε¬ 
ξεργασίας του Συμβουλίου της Επικράτειας. 

Μετά από πρόταση του Υφυπουργού Εθνικής Παιδείας 
και Θρησκευμάτων, αποφασίζουμε: 

Αρθρο 1 

Ο διορισμός του εκπαιδευτικού προσωπικού της 
Δευτεροβάθμιας Εκκλησιαστικής Εκπαίδευσης γίνεται 
από πίνακες διοριστέων, μετά από προκήρυξη της Δι¬ 
εύθυνσης Εκκλησιαστικής Εκπαίδευσης και Θρησκευ¬ 
τικής Αγωγής του Υπουργείου Εθνικής Παιδείας και 


Θρησκευμάτων, περίληψη της οποίας δημοσιοποιείται 
δια του τύπου και δημοσιεύεται σε ειδικό τεύχος της 
Εφημερίδας της Κυβερνήσεως. 

Στην προκήρυξη προσδιορίζονται κατ’ ελάχιστον τα 
παρακάτω: 

α) Τα κατά κλάδο κενά. 

β) Τα απαιτούμενα τυπικά προσόντα τα οποία είναι 
τα προβλεπόμενα για τους αντίστοιχους κλάδους της 
Δευτεροβάθμιας Εκπαίδευσης. 

1. Τίτλοι σπουδών. 

2. Θέματα ιθαγένειας, δικαιώματα πολιτών Ευρωπα¬ 
ϊκής Ένωσης. 

3. Εκπλήρωση στρατιωτικών υποχρεώσεων ή απαλ¬ 
λαγή από αυτές (για άρρενες υποψηφίους). 

4. Κωλύματα διορισμού σε θέση δημοσίου, σύμφωνα 
με τις σχετικές διατάξεις. 

5. Όρια ηλικίας. 

γ) Η διαδικασία υποβολής αιτήσεων και τα επισυνα- 
πτόμενα στην αίτηση δικαιολογητικά: Τίτλοι βασικών και 
μεταπτυχιακών σπουδών, βιογραφικό σημείωμα, τίτλοι 
γνώσης ξένων γλωσσών, εκπαιδευτική προϋπηρεσία ή 
τυχόν επιτυχία στις τελευταίες εξετάσεις του Α.Σ.Ε.Π., 
πιστοποιητικό οικογενειακής κατάστασης, για την πε¬ 
ρίπτωση τριτεκνίας - πολυτεκνίας. 

δ) Διαδικασία επιλογής. 

Οι υποψήφιοι που πληρούν τις προϋποθέσεις συμμε¬ 
τοχής, κατατάσσονται σε προσωρινό πίνακα συμμετο¬ 
χής με φθίνουσα σειρά, όπως προβλέπει το άρθρο 2 
του παρόντος για τη μοριοδότησή τους. Με βάση την 
αντικειμενική μοριοδότηση καταρτίζεται προσωρινός 
πίνακας, κατά κλάδο. Με βάση την κατάταξη στους πίνα¬ 
κες καλείται προς συνέντευξη τετραπλάσιος των κατά 
κλάδο κενών θέσεων, αριθμός υποψηφίων. Οι υποψήφιοι 
μπορούν να υποβάλουν γραπτώς ένσταση κατά των πι¬ 
νάκων εντός πέντε (5) ημερών από την ανάρτηση των πι¬ 
νάκων. Μετά την παραλαβή των ενστάσεων, η Διεύθυνση 
Εκκλησιαστικής Εκπαίδευσης κρίνει αιτιολογημένα τις 
ενστάσεις, αναπροσαρμόζει τους σχετικούς πίνακες και 
ενημερώνει σχετικά τους ενδιαφερομένους. 

Οι υποψήφιοι θα κληθούν να παρουσιαστούν σε προ¬ 
φορική συνέντευξη ενώπιον του εννεαμελούς Ειδικού 
Συμβουλίου του άρθρου 23 παρ. 3 του ν. 3432/2006 σε 
ημερομηνία και ώρα που θα γνωστοποιηθεί με κάθε 
πρόσφορο μέσο (ανάρτηση γραπτής ανακοίνωσης ή 
ενημέρωση μέσω διαδικτύου ή ταχυδρομικά επί αποδεί- 

ξει). Σκοπός της συνέντευξης είναι να διαπιστωθεί η κα¬ 
ταλληλότητα των υποψηφίων για το ειδικό εκπαιδευτικό 
έργο το οποίο προορίζονται να ασκήσουν και ειδικά η εν 
γένει συγκρότηση του υποψηφίου σε συνδυασμό με την 
ικανότητα εκφράσεως και μεταδόσεως των γνώσεων 
στους διδασκόμενους. Η θετική αξιολόγηση του υπο¬ 
ψηφίου στο παραπάνω κριτήριο αποτελεί προϋπόθεση 
κατάταξης του στους πίνακες διοριστέων και επιτυχό- 
ντων. Η συνέντευξη βαθμολογείται χωριστά από κάθε 
μέλος της επιτροπής, με κλίμακα από ένα (1) έως έξι (6) 
και ο μέσος όρος της βαθμολογίας αποτελεί τον προ¬ 
φορικό βαθμό κάθε υποψηφίου. Αν η βαθμολογία ενός ή 
περισσοτέρων μελών είναι μικρότερη από το μέσο όρο 
της βαθμολογίας του συνόλου των παρόντων μελών, 
πλέον των τριών (3) μονάδων, η βαθμολογία αυτή επα¬ 
ναπροσδιορίζεται έτσι ώστε η διαφορά να είναι τρεις (3) 
μονάδες ακριβώς/Οσοι δεν προσέλθουν στη συνέντευξη 
αποκλείονται από τη διαδικασία πρόσληψης. 

Μετά την ολοκλήρωση της παραπάνω διαδικασίας συ- 
ντάσσεται πρακτικό το οποίο παραθέτει τη λεπτομερή 
βαθμολογία η οποία δίδεται από ένα έκαστο των μελών 
του Συμβουλίου Επιλογής για κάθε υποψήφιο και καταρ¬ 
τίζονται πίνακες διοριστέων, επιτυχόντων και απορρι- 
πτέων. Απαραίτητη προϋπόθεση για την κατάταξη των 
υποψηφίων στους πίνακες διοριστέων και επιτυχόντων 
είναι η βαθμολόγησή τους με μέσο όρο βαθμολογίας 
τουλάχιστον τρία (3) στην προφορική συνέντευξη. 

Οι τελικοί πίνακες διοριστέων ισχύουν για δύο (2) 
σχολικά έτη, οι τελικοί πίνακες επιτυχόντων για τρία 
(3) σχολικά έτη και ο διορισμός γίνεται ανάλογα με 
τις υφιστάμενες ανάγκες και τον εγκεκριμένο, κάθε 
φορά, προγραμματισμό πλήρωσης θέσεων μονίμου και 
με σχέση εργασίας ιδιωτικού δικαίου εκπαιδευτικού 
προσωπικού. Σε περίπτωση ισοβαθμίας, προηγούνται 
οι υποψήφιοι που έχουν μεγαλύτερο βαθμό πτυχίου και, 
σε περίπτωση νέας ισοβαθμίας, κατατάσσονται με βάση 
την ημερομηνία κτήσεως του πτυχίου, προηγουμένων 
των παλαιότερων πτυχιούχων. Εφόσον δεν καταστεί 
δυνατή η κατάταξη με βάση τα παραπάνω κριτήρια, 
γίνεται κλήρωση από το Συμβούλιο Επιλογής, σε ημε¬ 
ρομηνία και ώρα που ανακοινώνεται. 

Αρθρο 2 

Μοριοδοτούμενα Κριτήρια 

α) Προϋπηρεσία: Για κάθε μήνα εκπαιδευτικής προϋ¬ 
πηρεσίας ένα δέκατο του μορίου (0.1). Υπολογίζεται και 
το κλάσμα του μήνα σε ημέρες. 

Γ ια την απόδειξη της προϋπηρεσίας απαιτούνται βε¬ 
βαιώσεις των αρμοδίων Υπηρεσιών του Υπουργείου 
Εθνικής Παιδείας και Θρησκευμάτων. 

β) Επιτυχία στον τελευταίο διαγωνισμό του Α.Σ.Ε.Π. 
που προκύπτει από βεβαίωση που χορηγεί το Α.Σ.Ε.Π., 
δύο (2) μόρια. 

γ) Μεταπτυχιακές σπουδές 

Ένα (1) μόριο για μεταπτυχιακό δίπλωμα της ημεδαπής 
ή αναγνωρισμένο της αλλοδαπής και δύο (2) μόρια για 
διδακτορικό δίπλωμα της ειδικότητας του κλάδου στον 
οποίο συμμετέχει ο υποψήφιος.Ένα (1) μόριο για κατο¬ 
χή οποιουδήποτε άλλου διδακτορικού τίτλου. Γ ια τον 
κάτοχο δύο ή περισσότερων τίτλων σπουδών του ίδιου 
κλάδου, στη βαθμολόγηση υπολογίζεται ο ανώτερος. 

δ) Κατοχή άλλων πτυχίων 

Ένα μόριο (1) για κάθε πτυχίο Α.Ε.Ι. ή Τ.Ε.Ι.. 


Ένα (1) μόριο για πτυχία Ανωτέρας Εκκλησιαστικής 
Σχολής. 

Μισό (0,5) μόριο για πιστοποιημένη γνώση Ηλε¬ 
κτρονικού Υπολογιστή (Η/Υ), με βάση την υπ’ αριθμ. 
Α/25081/1.12.2005 κοινή υπουργική απόφαση (Φ.Ε.Κ. Β' 
1720) ή τις εκάστοτε ισχύουσες σχετικές διατάξεις. 

ε) Γνώση ξένων γλωσσών (μέχρι δύο μόρια) 

Για κατοχή τίτλων σπουδών ή πιστοποιητικών γνώ¬ 
σης ξένων γλωσσών επιπέδου «καλής γνώσης» (π.χ. Είι-εΐ 
ΟθΓίίίίοαίθ ίη ΕηςΙίεά της αγγλικής), μισό (0,5) μόριο. 

Γ ια κατοχή τίτλων σπουδών ή πιστοποιητικών γνώσης 
ξένων γλωσσών επιπέδου «πολύ καλής γνώσης» (π.χ. 
Αάναηοθά), 0,75 μόριο. 

Για κατοχή τίτλων σπουδών ή πιστοποιητικών γνώ¬ 
σης ξένων γλωσσών επιπέδου «άριστης γνώσης» (π.χ. 
ΟθΓΐίίίοαίθ οί ΡΓοίίοίθηογ ίπ Εηςψεά της αγγλικής), ένα 
(1) μόριο. 

Σε περίπτωση κατοχής περισσότερων του ενός τίτ¬ 
λων σπουδών της ίδιας γλώσσας, στη βαθμολόγηση 
υπολογίζεται ο ανώτερος. 

στ) Οικογενειακή κατάσταση (Τριτεκνία - Πολυτε¬ 
κνία) 

Υποψήφιοι που είναι γονείς τριών ή περισσοτέρων 
παιδιών, τα οποία είναι ανήλικα ή σπουδάζουν ή εκ¬ 
πληρώνουν τις στρατιωτικές τους υποχρεώσεις, ένα 
(1) μόριο. 

ζ) Ειδικές Κατηγορίες 

Υποψήφιοι πάσχοντες από ομόζυγη μεσογειακή αναι¬ 
μία η σκλήρυνση κατά πλάκας, ένα (1) μόριο (ν. 3194/2003 
Φ.Ε.Κ. Α' 267). 

Στον Υφυπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 17 Ιουλίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΚΑΛΟΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 132 
Κάλυψη κενών θέσεων Αξιωματικών Ειδικών Καθηκό¬ 
ντων του Κλάδου Πληροφορικής του Πυροσβεστι¬ 
κού Σώματος και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 περιπτώσεις (δ), (στ) και (η) του 
ν. 1481/1984 «Οργανισμός Υπουργείου Δημόσιας Τάξης» 
(Α' 152), όπως το άρθρο αυτό αντικαταστάθηκε από την 
παρ. 1 του άρθρου 1 του ν. 1590/1986 (Α' 49). 

β. Του άρθρου 28 παράγραφος 1 του ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

γ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (Α' 98). 

2. Το γεγονός ότι από τις διατάξεις του διατάγματος 
αυτού δεν προκαλείται δαπάνη σε βάρος του Κρατικού 
Προϋπολογισμού. 

3. Την υπ’ αριθμ. 56/2007 γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 
Δημόσιας Τάξης, αποφασίζουμε: 

Άρθρο 1 

Η κάλυψη των κενών θέσεων Ανθυποπυραγών Ειδικών 
Καθηκόντων του Κλάδου Πληροφορικής που προκύ¬ 
πτουν, κατόπιν ολοκλήρωσης διαγωνισμού πρόσληψης 
ιδιωτών πτυχιούχων σύμφωνα με τις διατάξεις του 
άρθρου μόνον παρ. 3 και επομ. του 93/2000 (Α' 74) ή 
συνέπεια αδυναμίας προκήρυξης αυτού λόγω μη έγκρι¬ 
σης σχετικών πιστώσεων, γίνεται ύστερα από εξετάσεις 
πυροσβεστικών υπαλλήλων μέχρι και το βαθμό του Πυ¬ 
ρονόμου που είναι πτυχιούχοι ΑΕΙ ή ΤΕΙ Πληροφορικής 
-Συστημάτων Η/Υ, της ημεδαπής ή ισοτίμων της αλλο¬ 
δαπής, ή είναι κάτοχοι μεταπτυχιακού τίτλου σπουδών 
ετήσιας τουλάχιστον διάρκειας με όμοιο γνωστικό αντι¬ 
κείμενο, και έχουν ηλικία μέχρι 35 ετών και προϋπηρε¬ 
σία τουλάχιστον πέντε (5) ετών στο αντικείμενο αυτό. 
Η απόδειξη της προϋπηρεσίας αυτής γίνεται με κάθε 
νόμιμο μέσο. Η σωματική ικανότητα και καταλληλότη¬ 
τα από υγειονομικής πλευράς των υποψηφίων κρίνεται 
από την επιτροπή Αναρρωτικών Αδειών Νομού Αττικής, 
σύμφωνα με τα οριζόμενα στην παρ. 3 του άρθρου 122 
του π.δ. 210/1992 (Α' 99). 

Αρθρο 2 

Εξετάσεις - Τρόπος αξιολόγησης υποψηφίων 

1. Οι υποψήφιοι υποβάλλονται σε γραπτή εξέταση στα 
εξής μαθήματα: α) Κανονισμός Εσωτερικής Υπηρεσίας 
Πυροσβεστικού Σώματος 

β) Προγραμματισμός Η/Υ 
γ) Δίκτυα Η/Υ 

δ) Λειτουργικά Συστήματα Η/Υ 
Για την εξέταση των ανωτέρω μαθημάτων δίνονται 
για ανάπτυξη τέσσερα (4) ισοδύναμα από βαθμολογικής 
πλευράς ζητήματα και τα γραπτά βαθμολογούνται σε 
ακέραιους αριθμούς από 0-20. 

2. Για την κατάταξη των υποψηφίων σε σειρά επιτυ¬ 
χίας στον οικείο πίνακα προστίθενται: 

α) Ο βαθμός του πτυχίου ή του μεταπτυχιακού τίτλου 
σπουδών, εφόσον ο τελευταίος αυτός είναι μεγαλύτε¬ 
ρος από αυτόν του πτυχίου. 

β) Ο μέσος όρος της βαθμολογίας των μαθημάτων 
της προηγούμενης παραγράφου. 

γ) Δύο (2) μονάδες για διδακτορικό τίτλο σπουδών, 
εφόσον ο τίτλος αυτός έχει αποκτηθεί στο ίδιο γνω¬ 
στικό αντικείμενο με το αναφερόμενο στο άρθρο 1 του 
παρόντος, πτυχίο ΑΕΙ ή ΤΕΙ. 

δ) Μία (1) μονάδα για μεταπτυχιακό τίτλο σπουδών, 
εφόσον ο τίτλος αυτός έχει αποκτηθεί στο ίδιο γνω¬ 
στικό αντικείμενο με το αναφερόμενο στο άρθρο 1 του 
παρόντος, πτυχίο ΑΕΙ ή ΤΕΙ. 

στ) Μία (1) μονάδα για πτυχίο επιπέδου ΡΒΟΡΙΘΙΕΝΘΥ 
της αγγλικής γλώσσας, που παρέχεται από αναγνωρι¬ 
σμένα από το Υπουργείο Εθνικής Παιδείας και Θρη¬ 
σκευμάτων, Πανεπιστημιακά Ιδρύματα ή Οργανισμούς 
Γλωσσομάθειας της αλλοδαπής ή ημεδαπής, ή αναγνω¬ 


ρίζεται ως ισότιμο σύμφωνα με την ισχύουσα περί του 
θέματος νομοθεσία. 

3. Μία (1) μονάδα επίσης προστίθεται στη γενική βαθ¬ 
μολογία των υποψηφίων που αποδεδειγμένα υπάγονται 
σε μία από τις ευεργετικές διατάξεις του π.δ. 53/1989 
όπως ισχύει. 

Άρθρο 3 

Επιτροπή Επιλογής -Έκδοση Αποτελεσμάτων 

1. Με απόφαση του Αρχηγού Πυροσβεστικού Σώμα¬ 
τος, συγκροτείται Επιτροπή Επιλογής αποτελούμενη 
από τρεις (3) Ανώτερους Αξιωματικούς του Σώματος εκ 
των οποίων ο ένας (1) προέρχεται από τον Κλάδο της 
Πληροφορικής με τους αναπληρωτές τους αντίστοιχου 
βαθμού και ειδικότητας. Με την ίδια απόφαση ορίζεται 
ως Γραμματέας ένας Αξιωματικός από τη Διεύθυνση 
Προσωπικού του Αρχηγείου Πυροσβεστικού Σώματος. 

2. Η επιτροπή επιλογής έχει τις ακόλουθες αρμοδι¬ 
ότητες: 

α) Καταρτίζει δέκα (10) θέματα για κάθε εξεταζόμενο 
μάθημα που το καθένα περιλαμβάνει τέσσερα (4) ισο¬ 
δύναμα ζητήματα. 

β) Διενεργεί την κλήρωση ενός θέματος ενώπιον των 
υποψηφίων το οποίο δίδεται ακολούθως προς ανάπτυ¬ 
ξη- 

γ) Βαθμολογεί τα γραπτά των υποψηφίων και με την 
προσθήκη της βαθμολογίας των λοιπών κριτηρίων της 
παρ. 2 του προηγούμενου άρθρου, εξάγει τη γενική βαθ¬ 
μολογία εκάστου υποψηφίου, καθορίζοντας την μεταξύ 
τους σειρά επιτυχίας. 

δ) Συντάσσει τους πίνακες επιτυχόντων και αποτυχό- 
ντων. Σε περίπτωση ισοβαθμίας προτάσσεται ο έχων 
το μεγαλύτερο βαθμό πτυχίου μεταξύ τίτλων σπουδών 
όμοιας εκπαιδευτικής βαθμίδας και όπου δεν είναι αυτό 
εφικτό ή σε περίπτωση νέας ισοβαθμίας, ενεργείται 
κλήρωση μεταξύ των ισοβαθμούντων. Αποτυχόντες 
των εξετάσεων θεωρούνται οι υποψήφιοι που δεν συ¬ 
γκεντρώνουν βαθμολογία τουλάχιστον σαράντα (40) 
βαθμών στα εξεταζόμενα μαθήματα. 

3. Η Διεύθυνση Προσωπικού έχει την ευθύνη για τη 
γραμματειακή εξυπηρέτηση της Επιτροπής. Οι πίνακες 
επιτυχόντων και αποτυχόντων κυρώνονται από τον Αρ¬ 
χηγό του Πυροσβεστικού Σώματος και ανακοινώνονται 
σε όλες τις Υπηρεσίες του Σώματος. 

4. Γ ια θέματα που δεν ρυθμίζονται από τις διατάξεις 
του παρόντος διατάγματος, εξακολουθούν να ισχύουν 
οι σχετικές διατάξεις του Κανονισμού Πυροσβεστικής 
Ακαδημίας (π.δ. 174/1983 (Α’ 68)), όπως ισχύουν κάθε 
φορά. 

Αρθρο 4 

1. Η παρ. 4 του άρθρου 22 του π.δ. 170/1996 (Α' 131), 
όπως αντικαταστάθηκε με την περίπτωση 10 του άρ¬ 
θρου 1 του π.δ. 33/1997 (Α’ 35) και, στη συνέχεια, με την 
παράγραφο 3 του άρθρου 10 του π.δ. 86/2005 (Α' 125) 
αντικαθίσταται ως εξής: 

«4. Οι διατάξεις του παρόντος κανονισμού εκτός των 
διατάξεων των άρθρων 10,11 παρ. 7,12,13,14,16 και 19 
δεν έχουν εφαρμογή για τους αξιωματικούς που φέ¬ 
ρουν το βαθμό του Αντιπυράρχου, οι οποίοι υπηρετούν 
υποχρεωτικά σε οργανικές θέσεις του βαθμού τους. Γ ια 

τους αξιωματικούς που φέρουν το βαθμό του Πυράρχου 
και Αρχιπυράρχου έχουν εφαρμογή μόνο οι διατάξεις 
του άρθρου 10 και 19 παρ. 1 και 2 του παρόντος κανο¬ 
νισμού». 

2. Η παράγραφος 1 του άρθρου 22 του π.δ. 170/1996 
(Α' 131), όπως έχει αντικατασταθεί με το άρθρο 10 παρ. 
1 του π.δ. 86/2005 (Α' 125) αντικαθίσταται ως εξής: 

«Εξαιρούνται των μεταθέσεων και αποσπάσεων και 
υπηρετούν στην πόλη που επιθυμούν οι πολύτεκνοι, οι 
γονείς τριών τέκνων, οι γονείς παιδιών με ειδικές ανά¬ 
γκες, οι υπάλληλοι που έχουν την επιμέλεια τουλάχι¬ 
στον ενός (1) παιδιού και τελούν σε χηρεία, ή έχουν με 
δικαστική απόφαση την επιμέλεια συγγενούς εξ αίματος 
μέχρι και 2ου βαθμού, οι υπάλληλοι που έχουν σύζυγο με 
αναπηρία τουλάχιστον 67%, οι διαζευγμένοι που έχουν 
με δικαστική απόφαση την επιμέλεια έστω και ενός παι¬ 
διού, οι ολυμπιονίκες και οι παθόντες εν υπηρεσία «ένε¬ 


κα ταύτης και δια ταύτην» που βρίσκονται σε κατάσταση 
υπηρεσίας γραφείου, εφόσον δικαιολογείται θέση του 
βαθμού τους στην Υπηρεσία που υπηρετούν». 

Αρθρο 5 
Έναρξη ισχύος 

Η ισχύς των διατάξεων του παρόντος διατάγματος 
αρχίζει από τη δημοσίευσή του στην Εφημερίδα της 
Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 17 Ιουλίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

